ଏହାର ମୁକାବିଲା ପାଇଁ ଏବେ ସବୁଠି ଲକଡାଉନ୍ ପରିସ୍ଥିତି । ଏଥିରୁ ମୁକୁଳିବା ପାଇଁ ସରକାର ଦେଶର ଜନସାଧାରଣଙ୍କୁ ସାମାଜିକ କାର୍ଯ୍ୟକ୍ରମ, ଧାର୍ମିକ ସ୍ଥଳମାନଙ୍କରେ ଏକତ୍ର ନ ହେବାକୁ ବାରଣ କରାଯାଇଛି । ଓଡ଼ିଶାରେ ମଧ୍ୟ ସମାନ ପରିସ୍ଥିତି ଦେଖା ଦେଇଛି ।
ଶିକ୍ଷାନୁଷ୍ଠାନଗୁଡ଼ିକ ବନ୍ଦ ହେବା ସହ ସିନେମା ହଲ୍, ମଲ୍, ସରକାରୀ ଅନୁଷ୍ଠାନ, ପର୍ଯ୍ୟଟନ ସ୍ଥଳୀ ଆଦିଗୁଡ଼ିକୁ ବନ୍ଦ କରି ଦିଆଯାଇଛି ।
ଲକ୍ ଡାଉନ୍ ବେଳାଭୂମିଃ
ପୁରୀ ଓ କେଣାର୍କ ବେଳାଭୂମିକୁ ଯେପରି କୌଣସି ପର୍ଯ୍ୟଟକ ନ ଆସନ୍ତି, ସେଠାରେ ଯେପରି କୌଣସି ମନୋରଞ୍ଜନ ଭିତ୍ତିକ କାର୍ଯ୍ୟକଳାପ ନ ହୁଏ, ଦୋକାନ ବଜାର ନ ବସେ, ସେଥିପାଇଁ ଜିଲ୍ଲା ପ୍ରଶାସନ ମାର୍ଚ୍ଚ ୧୭ ତାରିଖରୁ ବେଳାଭୂମିରେ ଲକଡାଉନ୍ କରିଛି ।
ବର୍ତ୍ତମାନ ସମୟ ପର୍ଯ୍ୟନ୍ତ ଏସବୁ ସ୍ଥାନକୁ ଯିବାରେ କଟକଣା ଜାରି ରଖିଛି । ଏହାଛଡ଼ା ଶ୍ରୀ ଜଗନ୍ନାଥ ମନ୍ଦିର ପ୍ରଶାସନ ମଧ୍ୟ କରୋନା ମୁକାବିଲା ପାଇଁ ମନ୍ଦିର ଭିତରକୁ ଭକ୍ତଙ୍କ ପ୍ରବେଶ ଉପରେ କଟକଣା ଲଗାଇଛି ।
ମନ୍ଦିର ମଧ୍ୟକୁ ପ୍ରବେଶ କରୁଥିବା ପ୍ରତିଟି ଭକ୍ତଙ୍କୁ ଯା କରି ମନ୍ଦିର ଭିତରକୁ ପ୍ରବେଶ ପାଇଁ ଶ୍ରୀମନ୍ଦିର ପ୍ରଶାସନ ଅନୁମତି ଦେଇଥିବା ବେଳେ ଏହି ନିୟମକୁ ମାନିବା କଷ୍ଟକର ହୋଇ ପଡିଥିଲା ।
ତେଣୁ ମନ୍ଦିର ପ୍ରଶାସନ ମାର୍ଚ୍ଚ ୨୦ ତାରିଖରୁ ଏପ୍ରିଲ ୧ ତାରିଖ ଯାଏଁ ମନ୍ଦିର ପ୍ରବେଶ ଉପରେ ରୋକ୍ ଲଗାଇଛି ।
ତେବେ କେବଳ ମନ୍ଦିର ସେବାୟତମାନେ ମନ୍ଦିର ମଧ୍ୟକୁ ପ୍ରବେଶ କରି ଠାକୁରଙ୍କ ନୀତି କ୍ରାନ୍ତିରେ ସେବା କରିବାକୁ ଅନୁମତି ମିଳିଛି ବୋଲି ପୁରୀ ଜିଲ୍ଲାପାଳ ବଳୱନ୍ତ ସିଂ ସୂଚନା ଦେଇଛନ୍ତି ।
ପ୍ରତ୍ନତତ୍ତ୍ୱସ୍ଥଳକୁ ପ୍ରବେଶ ନିଷେଧଃ
ପ୍ରତ୍ନତତ୍ତ୍ୱ ବିଭାଗ ଦ୍ୱାରା ପରିଚାଳିତ ସମସ୍ତ ସଂଗ୍ରହାଳୟ ଓ ଅନ୍ୟ ପର୍ଯ୍ୟଟନ ସ୍ଥାନକୁ ମାର୍ଚ୍ଚ ୧୭ ତାରିଖଠାରୁ ବନ୍ଦ କରି ଦିଆଯାଇଛି ।
ଯାହାକି ଆସନ୍ତା ୩୧ ତାରିଖ ଯାଏଁ ବନ୍ଦ ରହିବ । ଏସ୍ଆଇ ସଂରକ୍ଷିତ କୋଣାର୍କ ସୂର୍ଯ୍ୟ ମନ୍ଦିର ମଧ୍ୟ ଏବେ ପର୍ଯ୍ୟଟକଙ୍କ ପାଇଁ ବନ୍ଦ ରହିଛି ।
କେବଳ ସେତିକି ନୁହେଁ ଜିଲ୍ଲା ପ୍ରଶାସନ ଏବେ ସମସ୍ତ ଟୁରିଷ୍ଟ ବସ୍ ଗୁଡ଼ିକୁ କୋଣାର୍କ ବେଳାଭୂମି ପର୍ଯ୍ୟନ୍ତ ପ୍ରବେଶ ଉପରେ ନିଷେଧାଦେଶ ଜାରି କରିଛି ।
ଏନେଇ ଜିଲ୍ଲା ପ୍ରଶାସନ ସ୍ୱତନ୍ତ୍ର ନିଦେ୍ର୍ଦଶନାମା ଜାରି କରିଛି । ଖଣ୍ଡଗିରି ଉଦୟଗିରି ସମେତ, ରାଜ୍ୟ ସଂଗ୍ରହାଳୟ, ଜନଜାତି ସଂଗ୍ରହାଳୟ କଳାଭୂମି, କୋଣାର୍କ ସ୍ଥିତ ପ୍ରତ୍ନତତ୍ତ୍ୱ ସଂଗ୍ରହାଳୟକୁ ଅସ୍ଥାୟୀ ସମୟ ଯାଏଁ ବନ୍ଦ ରଖାଯାଇଛି ।
କରୋନା ସମ୍ପର୍କରେ ସୂଚନା ନ ପାଇ ଆଗୁଆ ବୁଲିବାକୁ ଆସିଥିବା ଯାତ୍ରୀ ଏବେ ନାହିଁ ନଥିବା ଅସୁବିଧାର ସମ୍ମୁଖୀନ ହେଉଛନ୍ତି ।
ବିଭିନ୍ନ ସ୍ଥାନରେ ୧୪୪ ଧାରା ଲାଗିଥିବାରୁ ଯାତ୍ରୀ ଓ ପର୍ଯ୍ୟଟକମାନେ ଏ ବିଷୟରେ ଜାଣି ପାରୁନାହାନ୍ତି ।
ଏପରିକି ହୋଟେଲ କର୍ତ୍ତୃପକ୍ଷ ମଧ୍ୟ ପର୍ଯ୍ୟଟକଙ୍କୁ ଏନେଇ କୌଣସି ଆଗୁଆ ସୂଚନା ପ୍ରଦାନ କରୁନାହାନ୍ତି ।
ଏ ବାବଦରେ ପଶ୍ଚିମବଙ୍ଗର ମାଲଦା ସହରରୁ ଆସିଥିବା ସୋନାଲି ମୁଖାର୍ଜୀ କହନ୍ତି ରବିବାର ଜନତା କର୍ଫୁ୍ୟ ବାବଦରେ ଆମେ ଜାଣିଥିଲୁ ।
ସେଥିପାଇଁ ଶନିବାର ଭୁବନେଶ୍ୱରରୁ ପୁରୀ ଅଭିମୁଖେ ବାହାରିଥିଲୁ । ମାତ୍ର ପିପିଲି ଟୋଲଗେଟ୍ ପାଖେ ଆମକୁ ଅଟକାଇ ଦିଆଗଲା ଏବଂ ପୁଣିଥରେ ହୋଟେଲ ଫେରିଯିବାକୁ କୁହାଗଲା ।
ପୁରୀ ଜଗନ୍ନାଥ ମନ୍ଦିର ଭଳି ଅନେକ ଧାର୍ମିକ ସ୍ଥଳୀକୁ ସର୍ବସାଧାରଣଙ୍କ ପାଇଁ ବନ୍ଦ କରି ଦିଆଯାଇଛି ।
କେବଳ ମନ୍ଦିର ପୂଜକମାନଙ୍କୁ ମନ୍ଦିର ଭିତରକୁ ପ୍ରବେଶ କରିବାକୁ ଜିଲ୍ଲା ପ୍ରାଶସନ ଅନୁମତି ଦେଇଛି ।
ଭୁବନେଶ୍ୱର ମହାନଗର ନିଗମ(ବିଏମ୍ସି) ମଧ୍ୟ ମନ୍ଦିର, ମସଜିଦ୍, ଗୁରୁଦ୍ୱାର, ଚର୍ଚ୍ଚ ଆଦି ସ୍ଥାନକୁ ମଧ୍ୟ ଯିବାକୁ ବାରଣ କରାଯାଇଛି ।
ପର୍ଯ୍ୟଟକ ଫେରି ପାଇବେ ଟଙ୍କାଃ
ଇକୋ ଟୁରିଜିମ୍ ସ୍ଥାନଗୁଡ଼ିକୁ ମଧ୍ୟ ମାର୍ଚ୍ଚ ୩୧ ଯାଏଁ ବନ୍ଦ କରି ଦିଆଯାଇଛି । ଏନେଇ ରାଜ୍ୟ ସରକାର ସମସ୍ତ ଜିଲ୍ଲାର ଜଙ୍ଗଲ ବିଭାଗ ଅଧିକାରୀମାନଙ୍କୁ ପରିବେଶ ପର୍ଯ୍ୟଟନ ସ୍ଥଳୀକୁ ପ୍ରବେଶ ନକରିବାକୁ ନିଦେ୍ର୍ଦଶ ଜାରି କରାଯାଇଛି ।
ଅପରପକ୍ଷେ ବୁକିଂ କରିଥିବା ପର୍ଯ୍ୟଟକଙ୍କୁ ସେମାନଙ୍କ ଟଙ୍କା ତୁରନ୍ତ ଫେରସ୍ତ କରିବାକୁ ଜଙ୍ଗଲ ବିଭାଗ ନୋଟିସ ଜାରି କରିଛି ।
ପରିବେଶ ପର୍ଯ୍ୟଟନ ସ୍ଥଳଗୁଡ଼ିକ ପାଇଁ ବୁକିଂ କରିଥିବା ପର୍ଯ୍ୟଟକ କିପରି ତାଙ୍କର ବୁକିଂ ଟଙ୍କା ତୁରନ୍ତ ଫେରି ପାଇବେ ସେଥିପାଇଁ ବିଭାଗୀୟ ଅଧିକାରୀମାନଙ୍କୁ କୁହାଯାଇଛି ।
ପ୍ରଭାବିତ ହୋଟେଲ ଶିଳ୍ପଃ
କରୋନା ପାଇଁ ଏବେ ରାଜ୍ୟର ହୋଟେଲ ଶିଳ୍ପ ଗୁରୁତର ଭାବେ ପ୍ରଭାବିତ ହୋଇଛି । ଆଜିକୁ ମାସେ ହେଲାଣି ହୋଟେଲର କୌଣସି ରୁମ୍ ବୁକ୍ିଂ ହେଉନି ।
ବିବାହ, ବ୍ରତଘର ଭଳି ସାମାଜିକ ଅନୁଷ୍ଠାନ ଆଦିକୁ ବନ୍ଦ କରି ଦିଆଯାଇଛି । ତେବେ କରୋନା ପାଇଁ ହୋଟେଲମାନେ ଏକତ୍ର ହୋଇ ସମସ୍ତ ସୁରକ୍ଷା ବ୍ୟବସ୍ଥା ଗ୍ରହଣ କରିଛନ୍ତି ।
ପ୍ରଥମେ ଫାଇଲିନ୍, ଆଉ ଏବେ କରୋନା ପାଇଁ ହୋଟେଲ ଶିଳ୍ପ ଦୋହଲି ଯାଇଛି ।
ଏ ବାବଦରେ ହୋଟେଲ ସ୍ୱସ୍ତିର ମୁଖ୍ୟ ଜେକେ ମହାନ୍ତି କହିଛନ୍ତି ଏନେଇ ଆମେ ପ୍ରଧାନମନ୍ତ୍ରୀଙ୍କୁ ଅର୍ଥିକ ଋଣ ସମ୍ଭାଳିବାରେ ସହାୟତା କରିବାକୁ ଚିଠି ଲେଖିଛୁ ।
ଏ ବାବଦରେ ହୋଟେଲ ସ୍ୱସ୍ତି ପ୍ରିମିୟମର ମୁଖ୍ୟ ଜେକେ ମହାନ୍ତି କହନ୍ତି ଫାଇଲିନ୍ ପରେ ଆମ ହୋଟେଲ ଶିଳ୍ପ କ୍ଷତିଗ୍ରସ୍ତ ହୋଇଥିଲା ।
ବ୍ୟାଙ୍କରୁ ଆର୍ଥିକ ସହାୟତା ନେଇ ହୋଟେଲଗୁଡିକୁ ପୁଣିଥରେ ଛିଡ଼ା କରିବାକୁ ଚିନ୍ତା କରାଯାଇଥିବା ବେଳେ ପୁଣି କରୋନାର ପ୍ରକୋପ ।
ହୋଟେଲ ଶିଳ୍ପର ଅଣ୍ଟା ଭାଙ୍ଗିଯିବ । ରାଜ୍ୟ ସରକାର ସହାୟତାର ହାତ ବଢ଼ାଇବା ଦରକାର ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
